Cântărețul Joost Klein care reprezintă Olanda la concursul Eurovision nu a participat la repetiții. Organizatorii nu au oferit explicații. De asemenea, nu se știe dacă olandezul va mai participa la marea finală.
Cazul este investigat de Uniunea Europeană de Radiodifuziune (EBU) care a vorbit despre un incident. Cântărețul nu va mai repeta până la „o altă notificare”, au transmis organizatorii, potrivit Sky News.
Cântărețul olandez trebuia să participe vineri la penultima repetiție generală a show-ului la Malmo, Suedia. El urma să cânte al cincilea în fața lui Eden Golan din Israel.
Nu se știe dacă Joost va fi prezent pe scenă sâmbătă, în marea finală a Eurovision.